kardosdrur/scandi-wiki huggingface dataset:
Östmark

Östmark er en småort i Torsby kommun i Värmlands län i Sverige og kyrkby i Östmarks socken. Byen ligger ved Viggans udmunding i Röjdan. I 2015 mistede Östmark sin status som byområde fordi indbyggertallet faldt til under 200.

Historie 
Et ældre navn for Östmark er Owerstemark, hvilket vil sige "den øverste udmark". Owerstemark blev i 1540 til Östmark, det vil sige en by med beliggenhed øst for elven.

I brætspil 
Östmark findes i den nye svenske udgave af Monopoly, Monopol national.

Se også 
 Östmarks kyrka

Referencer 

Byer i Torsby kommun
Amrum Dyb

Amrum Dyb (på tysk: Amrumtief, på amrumfrisisk: Oomram Jip og på førfrisisk: Öömring Jip) er en tidevandsrende (en større pril≈søgat) beliggende mellem vadehavsøerne Amrum og Før i det vestlige Sydslesvig i den nordtyske delstat Slesvig-Holsten.

Dybet støder op til vaderne Hubsand ved Amrums østkyst og Nordmands Grund ved øen Før. Efter få km munder tidevandsrenden ud i Nørreåen.

Litteratur 
 Christian Peter Hansen: Das schleswig’sche Wattenmeer und die friesischen Inseln, 1865.

Noter 

Priler
Amrum
Joachim Sauer

Joachim Sauer ( født 19. april 1949) er tysk kvantekemiker og professor i teoretisk og fysisk kemi ved institut for kemi ved Humboldt Universitetet i Berlin. Sauer er indehaver af to doktorgrader i naturvidenskab, hvor den ene er erhvervet ved Humboldt Universitetet, den anden er erhvervet ved Berlin-Brandenburgische Akademie der Wissenschaften. Sauer er medlem af flere akademiske og videnskabelige udvalg og agerer også formand for nogle af disse udvalg. Privat danner Sauer par med fhv. forbundskansler Angela Merkel.

Karriere, forskning og uddannelse 
Sauer studerede kemi på Humboldt Universitetet fra 1967 til 1972 og erhvervede herefter sit diplom i kemi. Han erhvervede sin første doktorgrad i 1974 med udmærkelsen Summa cum laude. Sauer fortsatte med at arbejde på Humboldt Universitetet frem til 1976 og begyndte i 1977 at arbejde ved Berlin-Brandenburgische Akademie der Wissenschaften.

Efter Tysklands genforening i 1990 valgte Sauer at flytte til USA, dog kun indtil 1991. Sauer arbejdede for virksomheden BIOSYM Technologies i San Diego, Californien.

Efter tiden i USA valgte Sauer i 1992 at tilslutte sig Max Planck Selskabet, her var han ansat som leder af kvantekemi gruppen ved Humboldt Universitetet. Sauer blev i 1993 professor i fysisk og teoretisk kemi ved Humboldt Universitetet. Han forblev professor indtil 2017, hvor han overgik til at være seniorforsker.

Sauer er også medlem af det prestigefyldte Royal Society. Han blev valgt hertil i 2018.

I sin tid som forsker har Sauer udgivet mere end 390 videnskabelige artikler.

Privatliv 
Sauer har sønnerne Daniel og Adrian fra et tidligere ægteskab. I dag er han gift med fhv. kansler, Angela Merkel. Parret mødte hinanden, da Sauer hjalp Merkel med hendes doktordisputans. Merkel studerede ligeledes kemi.

Sauer har i medfør af Merkels politiske virke fået en del opmærksomhed fra medierne. Selv har han flere gange udtalt, at han ikke selv har ønsket denne opmærksomhed.

Sauer har heller ikke at medvirket i nogle af Merkels valgkampe. Han har også flere gange sagt, at han kun vil give interviews, hvis de handler om det videnskabelige arbejde han har medvirket til. Sauer deltager dog i det årlige Bayreuther Festspiele, da både han og Merkel er glade for Richard Wagners musik.

Referencer 

Kemikere fra Tyskland
Ægtefæller til nationale ledere
Ægtefæller til politikere
Humboldt-Universität zu Berlin
François Cevert

François Cevert er en fransk racerkører født 25. februar 1944 i Paris (Frankrig) og døde 6. oktober 1973 på Watkins Glen-banen under kvalifikationstræningen til USA's Grand Prix.

Referencer 

Formel 1-kørere fra Frankrig
Alfred Rosenkrantz

Alfred Rosenkrantz (født 11. november 1898 i København, død 8. juli 1974 i Sundby, Lolland) var en dansk geolog. Han er især kendt for sin forskning i Grønlands geologi, og som initiativtager till opprettelsen af Grønlands geologiske Undersøgelse (GEUS).

Noter 

Lærere fra Danmark
Geologer fra Danmark
Danskere i 1900-tallet
Personer fra København
Personer i Dansk Biografisk Leksikon
George Russell (racerkører)

George William Russell (født d. 15. februar 1998) er en britisk racerkører, som kører for Formel 1-holdet Mercedes GP.

Formel 1-karriere

Williams

2019 
Russell fik sin Formel 1-debut i 2019 sæsonen, da han blev del af Williams-holdet.

2019 var en dårlig sæson for Williams, hvis bil var markant den langsomste i Formel 1, og holdet sluttet på sidstepladsen. Russell sluttede sæsonen som nummer 20 ud af 20, og var den eneste kørere til at slutte sæsonen uden point. Dette var dog ikke meget værre end hans holdkammerat Robert Kubica, som kun scorede et enkelt point.

2020 
2020 sæsonen var ikke meget bedre end 2020 for Williams, og holdet sluttede igen sidst, denne gang uden point. 

Russell var på vej mod endnu en sæson med 0 point, men efter at Lewis Hamilton fik COVID-19, så blev Russell, som havde været del af Mercedes ungdomsprogram siden 2017, valgt til at indtræde som hans ersttater for Bahrains Grand Prix. Russell sluttede på niendepladsen i Bahrain, hvilke var en skuffelse i det at Russell havde ført i store dele af racet, men det betød dog at Russell fik sine første point i sin Formel 1-karriere.

2021 
2021 sæsonen var bedre for Williams og Russell. Russell scorede sin første point for Williams ved at slutte på ottendepladsen i Ungarn. 

Sæsonens højdepunkt var dog klart Belgiens Grand Prix, hvor at Russell kom på andenpladsen. Dette skete efter at racet blev afbrudt efter bare en omgang på grund af regnvejr. Ved en sådan afbrydelse, så tæller den rækkefølge som bilerne var i som resultatet, og Russell kom dermed på andenpladsen i det korteste Formel 1 Grand Prix nogensinde afholdt.

Russell sluttede sæsonen på femtendepladsen.

Mercedes

2022 
Det blev i september 2021 annonceret at Russell ville skifte til Mercedes for 2022 sæsonen og frem, hvor han erstattede Valtteri Bottas.

Kilder

Eksterne henvisninger 

Formel 1-kørere fra Storbritannien
Transdanubiske bjerge

De Transdanubiske bjerge (undertiden også kaldet Bakonyskoven, Dunántúl højland, Transdanubiske højland ) er en bjergkæde i Ungarn, der dækker omkring 7000 km2. Dens højeste top er Pilis, med en højde på 757 moh.

Dele af bjergene 
 Bakony
 Sydlige Bakony
 Nordlige Bakony
 Keszthely Plateau
 Tapolca-bassinet
 Balaton Højland
 Bakonyalja
 Sokorói-dombság
 Vértes-bjergene
 Vértesalja (Bársonyos)
 Velencebakkerne
 Dunazug-bjergene
 Gerecse-bjergene
 Buda-bakkerne
 Pilis-bjergene

Visegrád-bjergene betragtes ofte som en del af det af geopolitiske årsager, men geografisk er de en del af de nordungarske bjerge.

Kilder og henvisninger 
 
 https://www.arcanum.hu/hu
 http://www.karpat-medence.hu  (på ungarsk)

Bjerge i Ungarn
Computerfysik

Computerfysik () er den gren af fysikken, der løser problemstillinger ved hjælp af computersimulationer og numeriske beregninger. Historisk set var computerfysik en af de første anvendelser af moderne computere inden for naturvidenskab, og den hører i dag under computational science. Af nogle bliver computerfysik anset for at være en del af den teoretiske fysik, mens andre mener, at computerfysik er en selvstændig kategori.

Overblik 

I teoretisk fysik opstilles matematiske modeller, der kan løses for at give meget præcise forudsigelser omkring et fysisk system. Desværre er disse modeller ofte meget svære eller umulige at løse eksakt, hvorfor numeriske tilnærmelser kan være nødvendige. Det er disse problemer, som computerfysik beskæftiger sig med. En algoritme opstilles med simple matematiske operationer, som computeren foretager. Resultatet er en approksimativ løsning samt en tilhørende fejl.

Se også 
 Advanced Simulation Library
 CECAM - Centre européen de calcul atomique et moléculaire
 Division of Computational Physics (DCOMP) hos American Physical Society
 Matematisk fysik
 Open Source Physics
 Car–Parrinello molecular dynamics
 Gittermodel og Ising-modellen

Kildehenvisninger

Yderligere læsning 
 A.K. Hartmann, Practical Guide to Computer Simulations, World Scientific (2009)
 International Journal of Modern Physics C (IJMPC): Physics and Computers , World Scientific
 Steven E. Koonin, Computational Physics, Addison-Wesley (1986)
 T. Pang, An Introduction to Computational Physics, Cambridge University Press (2010)
 B. Stickler, E. Schachinger, Basic concepts in computational physics, Springer Verlag (2013). .
 E. Winsberg, Science in the Age of Computer Simulation. Chicago: University of Chicago Press, 2010.

Eksterne henvisninger 

 C20 IUPAP Commission on Computational Physics 
 American Physical Society: Division of Computational Physics
 Institute of Physics: Computational Physics Group 
 SciDAC: Scientific Discovery through Advanced Computing
 Open Source Physics
 SCINET Scientific Software Framework
 Computational Physics Course with youtube videos

Fysik
Algoritmer
Anvendt matematik
Arthur Rougier

Arthur Rougier (født 20. juli 2000) er en fransk racerkører, som er 2017 Fransk F4 vicemester, og som i øjeblikket konkurrerer i GT World Challenge Europe Endurance Cup med Emil Frey Racing. I 2018 var han en del af Renault Sport Academy.

Eksterne henvisninger 
 

Motorsportsfolk fra Frankrig
Elena af Rumænien

Prinsesse Elena af Rumænien (født 15. november 1950) er den næstældste datter af kong Mihai og dronning Anne af Rumænien .

Elena hævder at være den første i arvefølgen til den tidligere rumænske trone og overhoved for den tidligere rumænske kongehus, da hendes ældre søster Margareta ikke har noget børn.

Referencer

Eksterne henvisninger 

 Prinsesse Elena på Den rumænske kongefamilies officielle hjemmeside 

Huset Hohenzollern
Huset Rumænien
Kongelige fra Rumænien
Prinsesser
Personer fra Lausanne
Fertő-Hanság Nationalpark

Fertő-Hanság Nationalpark] () er en nationalpark i det nordvestlige Ungarn i provinsen Győr-Moson-Sopron.  Den blev oprettet i 1991 og åbnede officielt sammen med den forbindende østrigske Neusiedler See Nationalpark samme år (begge parker er knyttet til Neusiedl-søen/Fertő-søen). Parken dækker 235,88 km², og består af to hovedområder. Fertö-søen blev udpeget til biosfærereservat i 1979.

Fertő-søen er den tredjestørste sø i Centraleuropa og den vestligste af de store kontinentale saltsøer i Eurasien . På grund af det lave vandstand og den fremherskende vind ændrer søens størrelse og form sig meget ofte. Området er hjemsted for forskellige fuglearter, såsom sølvhejre, purpurhejre, skestork og grågås . I løbet af træksæsonen optræder forskelligesneppefugle. Sjældne fugle omfatter rødhalset gås, havørn og blå kærhøg. Søen er beboet af dyndsmerling (Misgurnus fossilis), gedder og sabelkarpe (Pelecus cultratus). På engene vest for søen kan der findes sjældne planter som den fruesko, flueblomst, den ungarske iris (Iris variegata) og lav iris og forskellige sommerfuglearter, mens de østlige puszta- områder er dækket af Puccinellia peisonis, strandasters A. pannonicum og Strandgåsefod.

Se også 

Websted

Nationalparker i Ungarn
Sysslebäck

Sysslebäck er et byområde i Torsby kommun i Värmlands län i Sverige. Byen ligger ved Klarälven i kommunens nordlige del, og gennemløbes af riksväg 62.

Historie 
I 1952 blev tre mindre kommuner slået sammen, hvorved Finnskoga-Dalby kommun blev dannet. Sysslebäck blev da hovedby i den nye kommune, og en ny kommunal virksomhed blev etableret og byen voksede. Efter at Finnskoga-Dalby kommun i 1974 blev en del af Torsby kommun beholdt Sysslebäck karakteren af hovedby i området.

Natten mellem den 20. og 21. juli 1973 styrtede den 2,5 meter høje dam nedstrøms Näckån, og cirka 12.000 m³ vand styrtede ned gennem Näckådalen. Vandmasserne blandet med jordmasser ødelagde 8 boliger på vejen ned mod Klarälven. I øvrigt skete der ingen større materielle skader ud over at en lille del af vejen langs Klarälven. En 47-årig kvinde blev taget med af vandmasserne og omkom. Hun blev fundet en uge senere i Vingängsjön 8 km syd for rastepladsen, hvortil hun var blevet ført af Klarälven.

Bebyggelsen 
Sysslebäck er hovedby for den nordlige del af Torsby kommun. En stor del af den offentlige service er i grunden forlagt til et kontor hvor Försäkringskassan, Arbetsförmedlingen og et lokalt kommunekontor inklusiv bibliotek er samlet. Anden kommunal virksomhed i byen tæller børnehave, grundskole, badeanstalt og plejehjem. Byen rummer desuden landstingsvirksomhed i form af Folktandvården, mens ambulatoriet ligger i den 15 kilometer sydligere beliggende naboby Likenäs.

I Sysslebäck findes lokal service for området: dagligvarebutik, bank, tøjbutik, elektronikbutik m.v. Der findes også hotel og restauranter samt en folkepark.

Forbindelser 
Sysslebäck betjenes af to buslinjer, en mod Torsby og en mod Värnäs (krydset mellem riksväg 62 og E16).

Erhvervsliv 
Samhalls fabrik i Sysslebäck som producerede senge for Ikea har længe været byens største arbejdsplads. I april 2014 meddelte Samhall dog at virksomheden skulle nedlægges, hvilket berørte 90 ansatte. Siden 2015 har der ikke længere været nogen sengeproduktion i byen.

Andet vigtigt erhverv i området omkring Sysslebäck er skovarbejde samt Branäs skidanläggning (cirka 10 kilometer sydpå) og Långbergets sporthotell och längdskidcenter (cirka 10 kilometer nordpå).

I Sysslebäck ligger en velrenommeret chokoladefabrik i en gammel skolebygning.

Referencer

Eksterne henvisninger 

Byer i Torsby kommun
Kiskunság Nationalpark

Kiskunság Nationalpark () er en nationalpark beliggende i Donau-Tisza Interfluve hovedsageligt i Bács-Kiskun provensen i Ungarn. Det blev oprettet i 1975 og erklæret et biosfærereservat af UNESCO. Parken dækker et område på 570 km 2 og strækker sig på tværs af regionen Lille Cumania (Kiskunság) på den store ungarske slette.

Seværdigheder 
Nationalparken er ikke et samlet territorium, men består af syv usammenhængende enheder, spredt over hele området.

En af disse er Kiskunságs Puszta, hvor der afholdes årlige begivenheder, der genopliver det gamle landlige liv omkring kvægavl.

En anden er Kolon-søen nær byen Izsák. Den er berømt for sine sumpskildpadder, hejrer, vidder af uberørt siv og ni arter af orkideer, der vokser i nærheden. Et interessant naturfænomen er klitterne i nærheden af Fülöpháza. De siges at bevæge sig under gunstige vindforhold. Kolon-søen blev 30. april 1997 udpeget til Ramsarområde.

Geografi 
De alkaliske søer i Lille Cumania findes nær Fülöpszállás og Szabadszállás. Deres unikke flora og fauna er af særlig værdi. Klyder, gæs og stylteløbere yngler i området. Søerne udgør et midlertidigt hjem for titusindvis af trækfugle. Dette ornitologiske paradis er også et UNESCO- biosfærereservat. Søen Szelid nær Kalocsa, Vadkert-søen ved Soltvadkert, søerne Kunfehér og Sós ved Kiskunhalas er ideelle steder at bade og campere.

Der er mange turiststier, studiestier og udkigssteder i nationalparken; alt sammen bidrager til en unik oplevelse af Kiskunság. Det vigtigste besøgscenter i Kiskunság National Park, kaldet 'Naturens Hus', ligger i Kecskemét.

Galleri

Kilder og henvisninger 

Nationalparker i Ungarn
Ramsarområder
Biosfærereservater i Ungarn
Termisk fluktuation

Termiske fluktuationer er inden for den statistiske mekanik tilfældige fluktuationer fra en ligevægtstilstand.

Det mere generelle matematiske koncept er statistiske fluktuationer.

Statistisk mekanik
Natura 2000-område nr. 176 Krenkerup Haveskov

Natura 2000-område nr. 176 Krenkerup Haveskov er et Natura 2000-område der består af habitatområde H155 og har et areal på ca. 20 ha. Hele området syd for Krenkerup Gods ved Sakskøbing, har én privat ejer og er fredskov. Området er specielt udpeget på grundlag af en væsentlig tilstedeværelse af levesteder for den sjældne bille eremit, og Natura 2000-planens målsætninger og indsatsprogram er rettet mod beskyttelsen af denne art, der er en prioriteret art i EU, hvilket betyder, at Danmark har et særligt ansvar for at beskytte den. Bestanden af eremit i Krenkerup Haveskov er stabil, og der er ved seneste overvågning
fundet spor efter arten i 37 træer i habitatområdet, og den vurderes ikke lokalt at være truet.

Natura 2000-området ligger i Vandområdedistrikt II Sjælland i vandplanomåde 2.5 Smålandsfarvandet. i Guldborgsund.

Områdebeskrivelse 
Ejeren har i en årrække ladet skoven ligge urørt i en frivillig administrativ fredning, hvilket er medvirkende til skovens urskovsagtige præg med et stort antal døde træer. Skoven rummer en af landets fineste forekomster af svampe- og insektarter med tilknytning til urørt skov samt usædvanlig mange hulrugende skovfuglearter. Disse arter er ikke på områdets udpegningsgrundlag.
Yderligere findes der i området den meget sjældne skærmelm. Skoven er domineret af løvtræs-blandingsskov med især bøg, eg, el, ask og ahorn.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger 

 Kort over området på miljoegis.mim.dk
 Naturplanen 2016-21

Natura 2000-planer
EU-habitatområder i Danmark
Guldborgsund Kommunes geografi
Junior-VM i håndbold 2022 (kvinder)

Juniorverdensmesterskabet i håndbold for kvinder 2022 var det 23. junior-VM i håndbold for kvinder. Mesterskabet blev afviklet af International Handball Federation (IHF) og blev afholdt fra den 22. juni til den 3. juli 2022 i Celje, Slovenien.

Norge vandt deres anden titel på U/19-landsholdet efter finalesejr over Ungarn, mens Holland vandt bronzekampen over Sverige.

Kvalifikation

Referencer

Eksterne henvisninger 

Håndbold i 2022
VM i håndbold
Kvindehåndbold
Attributgrammatik

En attributgrammatik er en formel måde til at udvide en formel grammatik med semantisk databehandling.

I en attributgrammatik gemmes semantisk information i attributter associeret med grammatikkens terminal og ikke-terminal symboler. Attributternes værdier er resultatet af attribut evalueringsregler associeret med grammatikproduktioner. Attributter tillader overførsel af information fra et vilkårligt sted i det abstrakte syntakstræ til et vilkårligt andet sted, på en styret og formel måde.

Eksempler

Heltalsudtryk 
Det følgende er en simpel kontekstfri grammatik, som kan beskrive et sprog udgjort af multiplikation og addition af heltal.

  Expr → Expr + Term
  Expr → Term
  Term → Term * Factor
  Term → Factor
  Factor → "(" Expr ")"
  Factor → integer

Den følgende attributgrammatik kan anvendes til at beregne resultatet af et udtryk skrevet i grammatikken. Bemærk at denne grammatik kun anvender syntesiserede værdier, og at den derfor er en S-attributgrammatik.
  Expr1 → Expr2 + Term [ Expr1.value = Expr2.value + Term.value ]
  Expr → Term [ Expr.value = Term.value ]
  Term1 → Term2 * Factor [ Term1.value = Term2.value * Factor.value ]
  Term → Factor [ Term.value = Factor.value ]
  Factor → "(" Expr ")" [ Factor.value =  Expr.value ]
  Factor → integer [ Factor.value = strToInt(integer.str) ]

Programmeringssproget Ada 
Programmeringssproget Ada er blevet beskrevet i attributgrammatik.

Referencer 

 Original paper introducing attributed grammars: ,

Se også 
 Backus-Naur form (BNF)
 Udvidet Backus-Naur form (EBNF)

Implementation af programmeringssprog
Robert L. Hansen

Robert L. Hansen (Robert Lasalle Hansen) 1890-1982, dansk biblioteksdirektør 1942-59.

Efter magisterkonferens i romansk filologi blev han i 1918 ansat på Det Kongelige Bibliotek. Påvirket af H.O. Lange blev han i 1925 ansat som bibliotekskonsulent i Statens Bibliotekstilsyn og var 1925-1946 leder af Statens Biblioteksskole, hvor han fik afgørende indflydelse på uddannelsen af bibliotekarer. Han var redaktør af Bogens Verden i mere end en menneskealder fra 1926 til 1959. Han satte sit præg på bladet bl.a. gennem mange illustrerede anmeldelser af nye bygninger og gennem referater fra møder, hvor han kunne gengive deres særlige stemning.

Han blev konstitueret som leder af Statens Bibliotekstilsyn i 1942 efter Thomas Døssings arrestation. Han blev respekteret for at varetage forretningerne i Statens Bibliotekstilsyn i en vanskelig tid i de sidste år af besættelsen. 1946 blev han officielt udnævnt til biblioteksdirektør, hvor han sad til 1959. Han videreførte den bibliotekspolitiske linje, som var lagt af Døssing. I en rationel periode hørte han ikke til de hårdeste billedstormere og advarede mod for megen ”Sachlichkeit”. Han interesserede sig for at højne kvaliteten i bibliotekernes bogbestand og for deres udformning og indretning. I 1954 kritiserede han de danske folkebibliotekers præg af ”bureaukratiske ekspeditionslokaler”. Han forenede klassisk viden om biblioteker med ønsket om en moderne udformning.

Som franskorienteret humanist og magister i romansk filologi interesserede sig livet igennem for fransk kultur og sprog. Han oversatte flere franske klassikere til dansk. I 1970 oversatte han den franske biblioteksteoretiker Gabriel Naudés (1600-1653) klassiske Vejledning i biblioteksarbejde fra 1627 til dansk..

Referencer

Eksterne henvisninger 
 Den Store Danske på Lex.dk

Bibliotekarer fra Danmark
Stefan Madsen

Stefan Madsen (født 4. oktober 1976 i Maribo, Danmark) er en dansk håndboldtræner for Aalborg Håndbold i Håndboldligaen. Han har siden 2018 været cheftræner for klubben, efter tidligere også har haft rollen som assistenttræner. Derudover har han også været tilknyttet holdet førhen som håndboldkoordinator.

Fra 2014 frem 2020 var han omkring trænerteamet hos de danske ungdomslandshold (U/18-U/21), både som assistent og senere cheftræner. Det blev han i juni 2017 og stoppede så i maj 2020. Han var desuden også cheftræner for den tyske kvindetopklub HC Leipzig.

Siden hans nye rolle som cheftræner for Aalborg Håndbold, har han ført klubben det danske mesterskab tre år i træk, i årene 2019, 2020 og 2021 og guld i DHF's Landspokalturnering 2018. I juni 2021, lykkedes det ham at kvalificere holdet til finalen i EHF Champions League, hvor holdet efterfølgende vandt sølv.

Referencer

Eksterne henvisninger 
Stefan Madsen - Career & Statistics hos European Handball Federation
 

Håndboldtrænere fra Danmark
Yara ten Holte

Yara ten Holte (født 25. november 1999 i Amsterdam, Holland) er en hollandsk håndboldspiller, som har spillet for tyske Borussia Dortmund Handball i Handball-Bundesliga Frauen og i dag for den danske klub Odense Håndbold, samt  Hollands kvindehåndboldlandshold.

Hun blev udtaget til landstræner Monique Tijstermans trup ved VM i kvindehåndbold 2021 i Spanien, hvor det hollandske hold blev nummer 9.

Referencer

Eksterne henvisninger 
 

Håndboldspillere fra Nederlandene
Håndboldspillere fra Borussia Dortmund Handball
Zoë Sprengers

Zoë Sprengers (født 19. januar 2000 i Haarlem, Holland) er en hollandsk håndboldspiller, som spiller for tyske Bayer 04 Leverkusen i Handball-Bundesliga Frauen og Hollands kvindehåndboldlandshold.

Hun blev udtaget til landstræner Monique Tijstermans trup ved VM i kvindehåndbold 2021 i Spanien, hvor det hollandske hold blev nummer 9.

Referencer

Eksterne henvisninger 
 

Håndboldspillere fra Nederlandene
Tamara Haggerty

Tamara Haggerty (født 29. april 1996 i Haarlem, Holland) er en hollandsk håndboldspiller, som spiller for danske HH Elite i Svensk handbollselit og Hollands kvindehåndboldlandshold.

Hun blev udtaget til landstræner Monique Tijstermans bruttotrup ved VM i kvindehåndbold 2021 i Spanien, men var ikke med i den endelige trup.

Referencer

Eksterne henvisninger 
 

Håndboldspillere fra Nederlandene
Håndboldspillere fra TuS Metzingen
Håndboldspillere fra HSG Blomberg-Lippe
Håndboldspillere fra IK Sävehof